मंदिरों पर हमलों और हिंसा का फायदा उठा रही है आंध्र प्रदेश सरकार, जयदेव गाल्ला का आरोप
तेलगु देशम पार्टी (TDP) नेता जयदेव गाल्ला ने आंध्र प्रदेश की सत्ताधारी YSR पार्टी पर राज्य में मंदिरों पर हुए हमलों और हिंसा का लाभ उठाने का आरोप लगाया है।
हैदराबाद: तेलगु देशम पार्टी (TDP) नेता जयदेव गाल्ला ने आंध्र प्रदेश की सत्ताधारी YSR पार्टी पर राज्य में मंदिरों पर हुए हमलों और हिंसा का लाभ उठाने का आरोप लगाया है। जयदेव गाल्ला ने राज्य में हुए मंदिरों पर हमलों को लेकर YSR पार्टी पर सवाल करते हुए पूछा कि क्या यह सब राज्य सरकार की मरजी से हो रहा है? TDP नेता जयदेव गाल्ला ने कहा, "इस साल फरवरी महीने के बाद से आंध्र प्रदेश में हिंदू मंदिरों पर 6 हमले हुए हैं। अभी तक कोई गिरफ्तारी नहीं की गई है। अपराधी अब डर नहीं रहे हैं। क्या यह सब राज्य सरकार की मरजी से हो रहा है? क्या YSR पार्टी इस प्रकार की हिंसा का लाभ उठा रही है? हां, वह लाभ उठा रही है।"